Дзяцінства Надзі было нялёгкім. Яна нарадзілася ў 1783 годзе ў сям’і гусарскага афіцэра Андрэя Васільевіча Дурава. Бацька валодаў толькі адной вёсачкай у Сарапульскім павеце Вяцкай губерні. Аднак, гледзячы па ўсім, з’яўляўся натурай харызматычнай. Таму што здолеў закахаць у сябе багатую ўкраінскую панну – прыгажуню Надзею Александровіч. Бацькі панны не зразумелі такога кахання, і калі маладыя таемна абвянчаліся, Александровіч пракляў дачку і абвясціў, што не згадае яе імя ў сваім тэстаменце.